CELEX: 32012R0521
Language: lt
Date: 2012-06-19 00:00:00
Title: 2012 m. birželio 19 d. Komisijos įgyvendinimo reglamentas (ES) Nr. 521/2012, kuriuo iš dalies keičiamos Reglamento (EB) Nr. 1187/2009 nuostatos dėl sūrių, skirtų eksportuoti į Jungtines Amerikos Valstijas pagal tam tikras GATT kvotas, eksporto licencijų

20.6.2012   
            
            
               LT
            
            
               Europos Sąjungos oficialusis leidinys
            
            
               L 159/26
            
         KOMISIJOS ĮGYVENDINIMO REGLAMENTAS (ES) Nr. 521/2012
   2012 m. birželio 19 d.
   kuriuo iš dalies keičiamos Reglamento (EB) Nr. 1187/2009 nuostatos dėl sūrių, skirtų eksportuoti į Jungtines Amerikos Valstijas pagal tam tikras GATT kvotas, eksporto licencijų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, kuriuo nustatomas bendras žemės ūkio rinkų organizavimas ir konkrečios tam tikriems žemės ūkio produktams taikomos nuostatos (Bendras bendro žemės ūkio rinkų organizavimo reglamentas) (1), ypač į jo 170 straipsnį, 171 straipsnio 1 dalį kartu su 4 straipsniu,
   kadangi:
   
               (1)
            
            
               2009 m. lapkričio 27 d. Komisijos reglamento (EB) Nr. 1187/2009, kuriuo nustatomos išsamios specialiosios Tarybos reglamento (EB) Nr. 1234/2007 nuostatų dėl pieno ir pieno produktų eksporto licencijų ir eksporto grąžinamųjų išmokų taikymo taisyklės (2), III skyriaus 2 skirsnyje nustatytos sąlygos, kurių turi laikytis eksporto licencijų prašantys pareiškėjai, ir tų eksporto į Jungtines Valstijas licencijų skyrimo pagal kvotą tvarka;
            
         
               (2)
            
            
               pagal Reglamento (EB) Nr. 1187/2009 21 straipsnį priimtas 2012 m. kvotos metams taikomas 2011 m. rugpjūčio 5 d. Komisijos įgyvendinimo reglamentas (ES) Nr. 789/2011, kuriuo pradedama sūrių, 2012 m. eksportuotinų į Jungtines Amerikos Valstijas pagal tam tikras GATT kvotas, eksporto licencijų skyrimo procedūra (3);
            
         
               (3)
            
            
               siekiant supaprastinti administracines procedūras, tikslinga Reglamento (EB) Nr. 1187/2009 III skyriaus 2 skirsnyje nustatyti nuolatinį metinės eksporto licencijų skyrimo procedūros mechanizmą, kad kasmet nereikėtų priimti atskiro reglamento;
            
         
               (4)
            
            
               todėl Reglamentas (EB) Nr. 1187/2009 turėtų būti atitinkamai iš dalies pakeistas;
            
         
               (5)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1187/2009 iš dalies keičiamas taip:
   
               1)
            
            
               III skyriaus 2 skirsnis pakeičiamas taip:
               „2 SKIRSNIS
               
               
                  
                     Eksportas į Jungtines Valstijas
                  
               
               21 straipsnis
               Pagal toliau nurodytas kvotas į Jungtines Valstijas eksportuojant produktus, kurių KN kodas 0406, būtina pagal šio skirsnio nuostatas pateikti eksporto licenciją:
               
                           a)
                        
                        
                           papildoma kvota pagal Žemės ūkio susitarimą;
                        
                     
                           b)
                        
                        
                           tarifinės kvotos, pirmiausia numatytos Tokijo raunde ir Jungtinių Valstijų suteiktos Austrijai, Suomijai ir Švedijai pagal Urugvajaus raundo XX sąrašą;
                        
                     
                           c)
                        
                        
                           tarifinės kvotos, pirmiausia numatytos Urugvajaus raunde ir Jungtinių Valstijų suteiktos Čekijai, Vengrijai, Lenkijai ir Slovakijai pagal Urugvajaus raundo XX sąrašą.
                        
                     22 straipsnis
               1.   Licencijų paraiškos kompetentingoms institucijoms pateikiamos prieš kvotos metus, kuriais skiriamos eksporto licencijos, einančių metų rugsėjo 1–10 d. Visos paraiškos vienu metu pateikiamos vienos valstybės narės kompetentingai institucijai.
               21 straipsnyje nurodytas kvotas leidžiama pradėti naudoti kasmet nuo sausio 1 d. iki gruodžio 31 d.
               Licencijų paraiškų ir licencijų 16 skiltyje nurodomas Kombinuotojoje nomenklatūroje nustatytas aštuonių skaitmenų produkto kodas. Tačiau licencijos galioja ir bet kuriam kitam kodui, priklausančiam KN kodui 0406.
               Licencijos paraiškos ir licencijos 20 skiltyje nurodoma:
               „Eksportui į Jungtines Amerikos Valstijas:
               
                            
                        
                        
                           … m. kvota – Reglamento (EB) Nr. 1187/2009 III skyriaus 2 skirsnis.
                        
                     
                            
                        
                        
                           Kvotos identifikavimo Nr. …“
                        
                     2.   Kiekvienai IIa priedo 3 stulpelyje nurodytai kvotai kiekvienas pareiškėjas gali pateikti vieną ar daugiau licencijos paraiškų su sąlyga, kad pagal vieną kvotą prašomas bendras kiekis neviršija 22a straipsnyje nustatyto didžiausio ribinio kiekio.
               Šiuo tikslu, jeigu turimas tos pačios grupės, nurodytos IIa priedo 2 stulpelyje, produktų kiekis, nurodytas 4 stulpelyje, padalijamas į Urugvajaus raundo kvotą ir Tokijo raundo kvotą, abi kvotos turi būti laikomos skirtingomis kvotomis.
               3.   Teikiant paraiškas būtina pateikti užstatą, kaip nurodyta 9 straipsnyje.
               4.   Eksporto licencijų prašantys pareiškėjai pateikia įrodymus, kad pagal minėtą kvotą jie jau eksportavo produktus į Jungtines Valstijas bent vienais iš pastarųjų trejų kalendorinių metų ir kad jų paskirtasis importuotojas yra pareiškėjo patronuojamoji įmonė.
               Pirmoje pastraipoje minėtas prekybos įrodymas pateikiamas vadovaujantis Komisijos reglamento (EB) Nr. 1301/2006 (4) 5 straipsnio antra pastraipa.
               5.   Eksporto licencijų prašantys pareiškėjai paraiškose nurodo:
               
                           a)
                        
                        
                           produktų grupės, kuriai, remiantis Jungtinių Valstijų suderinto tarifų sąrašo 4 skyriaus 16–23 ir 25 papildomomis pastabomis, yra taikoma Jungtinių Valstijų kvota, apibūdinimą;
                        
                     
                           b)
                        
                        
                           produkto pavadinimus pagal Jungtinių Valstijų suderintą tarifų sąrašą;
                        
                     
                           c)
                        
                        
                           pareiškėjo paskirto importuotojo į Jungtines Valstijas pavadinimą ir adresą.
                        
                     6.   Su eksporto licencijų paraiškomis pateikiamas paskirtojo importuotojo pareiškimas, kuriuo patvirtinama, kad pagal Jungtinėse Valstijose galiojančias importo licencijų išdavimo taisykles jis turi teisę importuoti 21 straipsnyje nurodytus produktus.
               7.   Paraiškos priimamos tik tuo atveju, jeigu jose prašomas kiekis neviršija didžiausio ribinio kiekio, paraiškose nurodyta visa reikiama informacija ir kartu pateikiami šiame straipsnyje išvardyti dokumentai.
               8.   Šiame straipsnyje nurodyta informacija pateikiama pagal IIb priede pateiktą pavyzdį.
               22a straipsnis
               Paraiškose pagal IIa priedo 3 stulpelyje nurodytas 22-Tokijo, 22-Urugvajaus, 25-Tokijo ir 25-Urugvajaus kvotas bendras vieno pareiškėjo pagal vieną kvotą prašomas kiekis yra ne mažesnis kaip 10 tonų ir neviršija atitinkamos kvotos kiekio, nurodyto to priedo 4 stulpelyje.
               Paraiškose pagal IIa priedo 3 stulpelyje nurodytas kitas kvotas bendras vieno pareiškėjo pagal vieną kvotą prašomas kiekis yra ne mažesnis kaip 10 tonų ir neviršija 40 % atitinkamos kvotos kiekio, nurodyto to priedo 4 stulpelyje.
               22b straipsnis
               1.   Iki rugsėjo 18 d. valstybės narės praneša Komisijai apie pateiktas paraiškas dėl kiekvienos IIa priede nurodytos kvotos arba apie tai, kad paraiškų nepateikta.
               2.   Apie kiekvieną kvotą nurodoma:
               
                           a)
                        
                        
                           pareiškėjų sąrašas, jų pavadinimai, adresai ir nuorodos numeriai;
                        
                     
                           b)
                        
                        
                           kiekvieno pareiškėjo prašomi kiekiai, suskirstyti pagal produkto Kombinuotosios nomenklatūros kodus ir pagal Jungtinių Amerikos Valstijų suderinto tarifų sąrašo kodus;
                        
                     
                           c)
                        
                        
                           pareiškėjo paskirto importuotojo pavadinimas, adresas ir nuorodos numeris.
                        
                     23 straipsnis
               1.   Jei eksporto licencijų paraiškose, susijusiose su 21 straipsnyje nurodyta kvota, nurodytas kiekis viršija atitinkamais metais turimą kiekį, Komisija iki spalio 31 d. nustato paskirstymo koeficientą.
               Suma, gauta taikant koeficientą, suapvalinama iki artimiausio sveikojo skaičiaus (kg).
               Visas užstatas arba jo dalis grąžinami atmetus paraiškas arba už kiekius, viršijančius paskirstytus kiekius.
               2.   Jei pritaikius paskirstymo koeficientą pagal kiekvieną kvotą vienam pareiškėjui būtų paskiriamas mažesnis kaip 10 tonų kiekis, atitinkama valstybė narė paskirsto turimus atitinkamus kiekvienos kvotos kiekius burtų keliu. Valstybė narė burtų keliu paskirsto 10 tonų kiekius pareiškėjams, kuriems taikant paskirstymo koeficientą pagal kiekvieną kvotą būtų skirtas mažesnis nei 10 tonų kiekis.
               Mažesni nei 10 tonų kiekiai, liekantys nustatant partijas, prieš traukiant burtus yra tolygiai paskirstomi 10 tonų partijoms.
               Jei taikant paskirstymo koeficientą pagal vieną kvotą lieka mažesnis nei 10 tonų kiekis, jis yra laikomas viena partija.
               Užstatas už paraiškas, kurios skirstant kiekius burtų keliu nebuvo atrinktos, grąžinamas nedelsiant.
               3.   Valstybės narės, skirstančios kiekius burtų keliu, per penkias darbo dienas po paskirstymo koeficientų paskelbimo praneša Komisijai kiekvienos kvotos kiekius pagal kiekvieną pareiškėją, produkto kodą, pareiškėjo nuorodos numerį ir paskirtojo importuotojo nuorodos numerį.
               Burtų keliu paskirti kiekiai paskirstomi pagal atskirus KN kodus proporcingai pagal KN kodus prašomiems produktų kiekiams.
               4.   Jeigu eksporto licencijų paraiškose nurodytas kiekis pagal 21 straipsnyje nurodytas kvotas neviršija atitinkamiems metams turimo kiekio, Komisija likusius kiekius paskirsto pareiškėjams proporcingai jų prašomiems kiekiams, nustatydama paskirstymo koeficientą. Suma, gauta taikant koeficientą, suapvalinama iki artimiausio sveikojo skaičiaus (kg).
               Tuo atveju veiklos vykdytojai praneša valstybių narių kompetentingai institucijai apie papildomą kiekį, kurį jie sutinka priimti, per savaitę nuo paskirstymo koeficiento paskelbimo. Pateiktas užstatas atitinkamai padidinamas.
               24 straipsnis
               1.   22 straipsnio 5 dalies c punkte nurodytų paskirtųjų importuotojų pavadinimus ir duomenis apie paskirtus kiekius Komisija perduoda kompetentingoms Jungtinių Valstijų institucijoms.
               2.   Jei paskirtajam importuotojui nesuteikta konkrečių kiekių importo licencija ir jei nekyla abejonių dėl veiklos vykdytojo, pateikiančio 22 straipsnio 6 dalyje minėtą pareiškimą, sąžiningumo, valstybė narė veiklos vykdytojui gali leisti paskirti kitą importuotoją, jei jis yra įtrauktas į sąrašą, kuris, kaip reikalaujama šio straipsnio 1 dalyje, perduotas kompetentingoms Jungtinių Valstijų institucijoms.
               3.   Valstybė narė kuo greičiau praneša Komisijai apie paskirtojo importuotojo pasikeitimą, o Komisija apie tai praneša kompetentingoms Jungtinių Valstijų institucijoms.
               25 straipsnis
               1.   Eksporto licencijos išduodamos iki prieš kvotos metus einančių metų gruodžio 15 d. tokiam kiekiui, kokiam jos paskirtos, eksportuoti.
               Licencijos galioja nuo kvotos metų sausio 1 d. iki gruodžio 31 d.
               Licencijų 20 skiltyje pateikiamas toks tekstas:
               „galioja nuo … m. sausio 1 d. iki gruodžio 31 d.“
               2.   Užstatai už eksporto licencijas grąžinami pateikus Reglamento (EB) Nr. 376/2008 32 straipsnio 2 dalyje nurodytą įrodymą su Reglamento (EB) Nr. 612/2009 17 straipsnio 3 dalyje nurodytu gabenimo dokumentu, kuriame nurodoma, kad paskirties vieta – Jungtinės Valstijos.
               3.   Pagal šį straipsnį išduotos licencijos galioja tik produktų eksporto pagal 21 straipsnyje nurodytas kvotas atveju.
               26 straipsnis
               Taikomas II skyrius, išskyrus jo 7 ir 10 straipsnius.
            
         
               2)
            
            
               pridedami IIa ir IIb priedai, kurių tekstai pateikiami šio reglamento priede.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas tik produktų, skirtų eksportuoti 2013 kvotos metais, eksporto licencijoms, kurių paraiškos teikiamos nuo 2012 m. rugsėjo 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 19 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 318, 2009 12 4, p. 1.
   
      (3)  OL L 203, 2011 8 6, p. 26.
   
      (4)  OL L 238, 2006 9 1, p. 13.“;
   
      PRIEDAS
      „
            IIa PRIEDAS
            
                        Grupės atpažinties duomenys pagal Jungtinių Amerikos Valstijų suderinto tarifų sąrašo 4 skyriaus papildomas pastabas
                     
                     
                        Kvotos identifikavimo Nr.
                     
                     
                        Metinis turimas kiekis,
                        kg
                     
                  
                        Grupės Nr.
                     
                     
                        Grupės aprašymas
                     
                  
                        (1)
                     
                     
                        (2)
                     
                     
                        (3)
                     
                     
                        (4)
                     
                  
                        16
                     
                     
                        Konkrečiai nenurodyta
                     
                     
                        16-Tokijo
                     
                     
                        908 877
                     
                  
                        16-Urugvajaus
                     
                     
                        3 446 000
                     
                  
                        17
                     
                     
                        Mėlynojo pelėsio sūris
                     
                     
                        17-Urugvajaus
                     
                     
                        350 000
                     
                  
                        18
                     
                     
                        Čederis
                     
                     
                        18-Urugvajaus
                     
                     
                        1 050 000
                     
                  
                        20
                     
                     
                        Edamas ir (arba) gauda
                     
                     
                        20-Urugvajaus
                     
                     
                        1 100 000
                     
                  
                        21
                     
                     
                        Itališkas sūris
                     
                     
                        21-Urugvajaus
                     
                     
                        2 025 000
                     
                  
                        22
                     
                     
                        Šveicariškas arba ementalio sūris, išskyrus akytąjį
                     
                     
                        22-Tokijo
                     
                     
                        393 006
                     
                  
                        22-Urugvajaus
                     
                     
                        380 000
                     
                  
                        25
                     
                     
                        Akytasis šveicariškas arba ementalio sūris
                     
                     
                        25-Tokijo
                     
                     
                        4 003 172
                     
                  
                        25-Urugvajaus
                     
                     
                        2 420 000
                     
                  
         
            IIb PRIEDAS
            
               Pagal 22 straipsnį teiktina informacija
            
            IIa priedo 3 stulpelyje nurodytos kvotos identifikavimo Nr. …
            IIa priedo 2 stulpelyje nurodytos grupės pavadinimas
            
                        Kvotos šaltinis
                     
                     
                        Urugvajaus raundas 
                     
                     
                        Tokijo raundas 
                     
                  
               
            
                        Pareiškėjo pavadinimas ir adresas
                     
                     
                        Produkto Kombinuotosios nomenklatūros kodas
                     
                     
                        Prašomas kiekis kilogramais
                     
                     
                        JAV suderinto tarifų
                        sąrašo kodas
                     
                     
                        Paskirtojo importuotojo pavadinimas ir adresas
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        Iš viso:
                     
                     
                         
                     
                     
                         
                     
                     
                         
                     
                  “